11 വര്ഷത്തിനുശേഷം മാതാവ് മക്കളെ കണ്ടുമുട്ടി ഷാര്ജ: നഷ്ടപ്പെട്ടെന്നു കരുതിയ മക്കളെ തിരിച്ചുകിട്ടിയപ്പോള് 11 വര്ഷത്തിനുശേഷം ആ അമ്മ മനസ്സുനിറഞ്ഞ് ചിരിച്ചു. സന്തോഷം അണപൊട്ടിയപ്പോള് അവര് വാവിട്ടു കരഞ്ഞു. ചുംബനങ്ങള്കൊണ്ട് മക്കളുടെ മുഖത്ത് മാതൃത്വത്തിെന്റ മഹനീയ കാവ്യം കുറിച്ചു.കുടുംബപരമായ ചില പ്രശ്നങ്ങളാണ് ഇവര്ക്കിടയില് മതിലുകള് തീര്ത്തത്. ഷാര്ജ പൊലീസിെന്റ സഹകരണത്തോടെ ഷാര്ജ സാമൂഹികസേവന വിഭാഗമാണ് ഇവരുടെ സമാഗമത്തിന് വഴിയൊരുക്കിയത്.കുടുംബപരമായ പ്രശ്നങ്ങളിലേക്ക് മക്കളെ വലിച്ചിഴച്ച് അവരെ അനാഥരാക്കരുതെന്ന് കുട്ടികളുടെയും കുടുംബ പരിരക്ഷാ കേന്ദ്രത്തിെന്റയും ഡയറക്ടര് അമീന അല് റിഫായി പറഞ്ഞു. കുട്ടികളുടെ മനസ്സിനെയും പെരുമാറ്റത്തെയും ഒറ്റപ്പെടല് ദോഷകരമായി ബാധിക്കുമെന്നും ചൂഷണങ്ങള്ക്ക് കുട്ടികള് ഇരയാകുമെന്നും അവര് കൂട്ടിച്ചേര്ത്തു. കുട്ടികളുമായി ബന്ധപ്പെട്ട ഏതൊരു പരാതിയും 80070 എന്ന ഹോട്ട്ലൈന് വഴി നല്കാമെന്ന് അവര് പറഞ്ഞു.